ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: ADI) ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱟᱨ ᱥᱤᱧᱚᱛ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱪᱮ ᱨᱮᱞᱣᱮ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱣᱰᱤ ᱮᱢᱚᱜ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱢᱵᱟᱭ, ᱪᱮᱱᱱᱟᱭ, ᱫᱤᱞᱞᱤ,  ᱟᱨ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱟᱶᱛᱮ ᱱᱚᱣᱟ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱛᱟᱞᱢᱟ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱥᱳᱨᱟᱥᱴᱨᱚ, ᱠᱟᱪᱪᱷ, ᱵᱚᱰᱳᱫᱚᱨᱟ, ᱥᱩᱨᱚᱛ, ᱦᱤᱢᱢᱚᱛᱱᱚᱜᱚᱨ, ᱵᱷᱟᱵᱽᱱᱚᱜᱚᱨ, ᱯᱟᱞᱚᱱᱯᱩᱨ ᱮᱢᱟᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱥᱤᱧᱚᱛ ᱨᱮᱱᱟᱜ ᱵᱷᱮᱜᱟᱨ ᱦᱟᱯᱟᱴᱤᱧ ᱢᱟᱬᱟᱝ ᱥᱤᱱᱫᱷ ᱢᱮᱞ ᱫᱚ ᱦᱟᱭᱫᱨᱟᱵᱟᱫᱽ-ᱢᱤᱨᱯᱩᱨ ᱠᱟᱥ-ᱠᱳᱠᱷᱨᱟᱯᱩᱨ-ᱢᱩᱱᱟᱵᱚᱵᱽ-ᱵᱟᱨᱰᱢᱮᱨ-ᱞᱩᱱᱤ-ᱡᱚᱫᱷᱯᱩᱨ-ᱯᱟᱞᱤ-ᱢᱟᱨᱣᱟᱰ-ᱯᱟᱞᱚᱱᱯᱩᱨ-ᱚᱦᱢᱚᱫᱟᱵᱟᱫᱽ ᱰᱟᱦᱟᱨ ᱠᱷᱚᱱ ᱦᱟᱭᱫᱨᱟᱵᱟᱫᱽ, ᱥᱤᱱᱫᱷ ᱫᱷᱟᱹᱨᱤᱡ ᱪᱟᱞᱟᱜ ᱠᱟᱱ ᱛᱟᱦᱮᱱᱟ ᱾ ᱜᱳᱠᱩᱞᱫᱟᱥ ᱠᱚᱱᱴᱨᱮᱠᱴᱟᱨ ᱟᱨ ᱮᱥᱳᱥᱤᱭᱮᱴᱥ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱᱟ ᱾

ᱥᱴᱮᱥᱚᱱ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱵᱟᱨᱭᱟ ᱟᱹᱰᱤ ᱩᱥᱩᱞ ᱢᱤᱱᱟᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱰᱤ ᱵᱚᱥᱤᱨ ᱢᱚᱥᱡᱤᱫᱽ ᱨᱮᱱᱟᱜ ᱢᱤᱫᱴᱟᱹᱝ ᱨᱩᱯ ᱠᱟᱱᱟ ᱾

ᱚᱱᱚᱝ
ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱚᱦᱢᱚᱫᱟᱵᱟᱫᱽ ᱥᱚᱦᱚᱨ ᱞᱟᱹᱜᱤᱫ ᱨᱮᱞ ᱥᱟᱜᱟᱲᱚᱢ ᱨᱮᱱᱟᱜ ᱢᱩᱬᱩᱛ ᱥᱴᱮᱥᱚᱱ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱛᱟᱞᱢᱟ ᱠᱟᱱᱟ ᱾ ᱟᱰᱮᱯᱟᱥᱮ ᱨᱤᱱ ᱦᱚᱲ ᱱᱚᱣᱟ ᱫᱚ ᱥᱚᱦᱚᱨ ᱨᱮᱱᱟᱜ ᱮᱴᱟᱜ ᱥᱴᱮᱥᱚᱱ ᱠᱷᱚᱱ ᱵᱷᱮᱜᱟᱨ ᱞᱟᱹᱜᱤᱫ ᱛᱮ ᱠᱚ ᱢᱮᱛᱟᱜ ᱠᱟᱱᱟ ᱠᱟᱞᱩᱯᱩᱨ ᱥᱴᱮᱥᱚᱱ (ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱥᱚᱦᱚᱨ ᱨᱮᱱᱟᱜ ᱠᱟᱞᱩᱯᱩᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ) ᱾ ᱱᱚᱣᱟ ᱨᱮ ᱑᱒ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱟᱨ ᱑᱖ ᱜᱚᱴᱟᱝ ᱴᱨᱟᱠ ᱢᱮᱱᱟᱜᱼᱟ ᱾ ᱱᱚᱶᱟ ᱱᱚᱝᱠᱟᱱ ᱴᱨᱮᱱ ᱠᱚ ᱪᱟᱞᱟᱜ ᱠᱟᱱᱟ ᱡᱟᱦᱟᱸ ᱫᱚ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱜᱩᱡᱽᱨᱟᱴ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱠᱚ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱥᱚᱦᱚᱨ ᱠᱚ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞ ᱞᱟᱭᱤᱱ
ᱱᱚᱣᱟ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱢᱩᱬᱩᱛ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱸᱰᱮ ᱠᱷᱚᱱ ᱟᱭᱢᱟ ᱞᱮᱠᱟᱱ ᱞᱟᱭᱤᱱ ᱠᱚ ᱮᱛᱚᱦᱚᱵᱚᱜᱼᱟ ᱾ ᱱᱚᱶᱟ ᱨᱮ ᱚᱦᱢᱚᱫᱟᱵᱟᱫᱽ-ᱢᱩᱢᱵᱟᱭ ᱢᱩᱬ ᱞᱟᱭᱤᱱ, ᱚᱦᱢᱚᱫᱟᱵᱟᱫᱽ-ᱫᱤᱞᱞᱤ ᱢᱩᱬ ᱞᱟᱭᱤᱱ (ᱡᱚᱭᱯᱩᱨ ᱞᱮᱠᱟᱛᱮ), ᱚᱦᱢᱚᱫᱟᱵᱟᱫᱽ-ᱥᱩᱨᱮᱱᱫᱨᱚ ᱱᱚᱜᱚᱨ ᱞᱟᱭᱤᱱ (ᱵᱤᱨᱟᱢᱜᱟᱢ ᱞᱮᱠᱟᱛᱮ), ᱚᱦᱢᱚᱫᱟᱵᱟᱫᱽ-ᱜᱟᱱᱫᱷᱤ ᱫᱷᱟᱢ ᱢᱩᱬ ᱞᱟᱭᱤᱱ, ᱡᱚᱭᱯᱩᱨ-ᱚᱦᱢᱚᱫᱟᱵᱟᱫᱽ ᱞᱟᱭᱤᱱ, ᱚᱦᱢᱚᱫᱟᱵᱟᱫᱽ-ᱩᱫᱚᱭᱯᱩᱨ ᱞᱟᱭᱤᱱ, ᱚᱦᱢᱚᱫᱟᱵᱟᱫᱽ-ᱵᱚᱴᱟᱫᱽ ᱦᱟᱹᱴᱤᱧ ᱥᱮᱞᱮᱫ ᱢᱮᱱᱟᱜᱼᱟ ᱾

ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱩᱯᱱᱚᱜᱚᱨ ᱥᱴᱮᱥᱚᱱ ᱨᱮᱱᱟᱜ ᱞᱤᱥᱴ

ᱚᱦᱢᱚᱫᱟᱵᱟᱫᱽ ᱨᱮ ᱑᱙ ᱜᱚᱴᱟᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ:

ᱢᱩᱬᱩᱛ ᱨᱮᱞᱣᱮ ᱥᱴᱮᱥᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱥᱟᱵᱚᱨᱢᱚᱛᱤ ᱮᱥ.ᱵᱤ.ᱴᱤ.
ᱥᱟᱵᱚᱨᱢᱚᱛᱤ ᱮᱥ.ᱵᱤ.ᱟᱭᱤ.ᱵᱤ. SBIB
ᱢᱟᱱᱤᱱᱚᱜᱚᱨ
ᱜᱟᱱᱫᱷᱤᱫᱷᱟᱢ
ᱟᱥᱚᱨᱵᱟ
ᱪᱟᱸᱫᱽᱞᱳᱫᱤᱭᱟ
ᱪᱟᱸᱫᱽᱞᱳᱫᱤᱭᱟ ᱵᱤ

ᱞᱳᱠᱳ ᱥᱮᱰ
ᱚᱦᱢᱚᱫᱟᱵᱟᱫᱽ ᱨᱮ ᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱵᱟᱨᱭᱟ ᱰᱤᱡᱮᱞ ᱞᱳᱠᱳ ᱥᱮᱰ ᱢᱮᱱᱟᱜᱼᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱵᱟᱨᱭᱟ ᱫᱚ ᱩᱯᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱵᱚᱴᱣᱟ ᱟᱨ ᱥᱟᱵᱚᱨᱢᱚᱛᱤ ᱡᱚᱸᱠᱥᱚᱱ ᱠᱟᱱᱟ ᱾ ᱵᱷᱚᱴᱣᱟ ᱨᱮ ᱰᱤᱡᱮᱞ ᱞᱳᱠᱳ ᱥᱮᱰ ᱨᱮ ᱑᱐᱐ ᱠᱷᱚᱱ ᱵᱟᱹᱲᱛᱤ ᱟᱞᱠᱳ ᱞᱚᱠᱳᱢᱳᱴᱤᱵᱽ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ WDG-3A, WDM-3A, WDM-3D, WDS-6, WAP-4 ᱟᱨ WAG-5 ᱢᱮᱱᱟᱜᱼᱟ, ᱡᱚᱠᱷᱚᱱ ᱥᱟᱵᱚᱨᱢᱚᱛᱤ ᱨᱮ ᱰᱤᱡᱮᱞ ᱞᱳᱠᱳ ᱥᱮᱰ ᱨᱮ ᱒᱐᱐ ᱠᱷᱚᱱ ᱵᱟᱹᱲᱛᱤ EMD ᱞᱳᱠᱳᱢᱳᱴᱤᱵᱽ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ WDP 4D, WDG 4, WDG 4D, ᱟᱨ WDG-5 ᱢᱮᱱᱟᱜᱼᱟ ᱾

ᱤᱱᱯᱷᱨᱟᱥᱴᱨᱚᱠᱪᱚᱨ
ᱱᱚᱣᱟ ᱥᱴᱮᱥᱚᱱ ᱨᱮ ᱑᱒ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱱᱚᱸᱰᱮ ᱟᱹᱰᱤ ᱜᱟᱱ ᱪᱟᱭ ᱫᱩᱠᱟᱱ, ᱥᱱᱮᱠ-ᱵᱟᱨ, ᱢᱮᱰᱤᱠᱟᱞ-ᱫᱩᱠᱟᱱ ᱟᱨ ᱠᱩᱠᱞᱤ-ᱰᱮᱥᱠ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱢᱤᱫ ᱥᱟᱭᱵᱟᱨ ᱠᱮᱯᱷᱮ ᱦᱚᱸ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱴᱟᱴᱟ ᱤᱱᱰᱤᱠᱚᱢ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ ᱟᱨ ᱱᱤᱛᱚᱜ ᱫᱚ ᱜᱩᱜᱚᱞ ᱥᱴᱮᱥᱚᱱ ᱟᱨ ᱨᱮᱞ ᱴᱮᱞ ᱦᱚᱛᱮᱛᱮ ᱣᱟᱭ-ᱯᱷᱟᱭ ᱛᱮ ᱥᱟᱡᱟᱣ ᱟᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱴᱮᱠᱱᱚᱞᱚᱡᱤ ᱛᱮ ᱟᱹᱰᱤ ᱱᱟᱯᱟᱭ ᱥᱴᱮᱥᱚᱱ ᱵᱮᱱᱟᱣ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱟᱝ ᱚᱴᱚᱢᱮᱥᱚᱱ ᱛᱮᱭᱟᱨᱚᱜ ᱠᱟᱱᱟ ᱾ ᱟᱨ ᱤᱥᱤᱥᱤ ᱵᱮᱸᱠ, ᱠᱮᱱᱟᱨᱟ ᱵᱮᱸᱠ, ᱭᱩᱱᱤᱭᱚᱱ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱫᱮᱱᱟ ᱵᱮᱸᱠ, ᱵᱮᱸᱠ ᱚᱯᱷ ᱵᱟᱨᱚᱰᱟ, ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ ᱟᱨ ᱮᱴᱟᱜ ᱢᱟᱨᱟᱝ ᱵᱮᱸᱠ ᱠᱷᱚᱱ ᱱᱟᱣᱟ ᱮ.ᱴᱤ.ᱮᱢ ᱟᱣᱩᱴᱞᱮᱴ ᱠᱚ ᱤᱱᱥᱴᱚᱞ ᱟᱠᱟᱱᱟ ᱾ ᱨᱮᱞ ᱴᱮᱞ ᱚᱦᱢᱚᱫᱟᱵᱟᱫᱽ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱥᱟᱭᱤᱵᱟᱨ ᱠᱮᱯᱷᱮ ᱮᱛᱚᱦᱚᱵ ᱞᱟᱹᱜᱤᱫ ᱮᱱᱮᱢ ᱢᱮᱱᱟᱜᱼᱟ ᱾

ᱥᱩᱵᱤᱫᱷᱟ
ᱚᱦᱢᱚᱫᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱨᱮ ᱦᱮᱸᱰ ᱯᱩᱥ ᱞᱟᱜᱮᱡ ᱴᱨᱚᱞᱤ ᱥᱮᱵᱟ ᱮᱦᱚᱵ ᱟᱠᱟᱫᱼᱟ ᱾ ᱱᱚᱝᱠᱟᱱ ᱴᱨᱚᱞᱤ ᱫᱚ ᱩᱰᱟᱹᱱ ᱰᱟᱹᱦᱤ ᱠᱚᱨᱮ ᱜᱮ ᱧᱟᱢᱚᱜᱼᱟ, ᱢᱮᱱᱠᱷᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱚ ᱞᱟᱹᱜᱤᱫ ᱱᱚᱣᱟ ᱫᱚ ᱢᱤᱫ ᱱᱟᱣᱟ ᱮᱛᱚᱦᱚᱵ ᱠᱟᱱᱟ ᱾ ᱨᱮᱞᱣᱮ ᱠᱚ ᱮᱛᱚᱦᱚᱵ ᱨᱮ ᱡᱟᱦᱟᱸᱭ ᱦᱚᱲᱟᱜ ᱡᱤᱱᱤᱥ ᱠᱚ ᱞᱟᱹᱜᱤᱫ ᱴᱨᱚᱞᱤ ᱨᱮ ᱕ ᱴᱟᱠᱟ ᱠᱚ ᱦᱟᱛᱟᱣᱟ ᱾ ᱒᱐᱑᱐ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱥᱮᱵᱟ ᱫᱚ ᱯᱞᱮᱴᱯᱷᱚᱨᱢ ᱑ ᱨᱮᱜᱮ ᱧᱟᱢᱚᱜ ᱠᱟᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱒᱐᱑᱐ ᱥᱮᱨᱢᱟ ᱢᱩᱪᱟᱹᱫ ᱫᱷᱟᱹᱨᱤᱡ ᱱᱟᱣᱟ ᱮᱞᱤᱵᱷᱤᱴ ᱟᱨ ᱮᱥᱠᱮᱞᱮᱴᱚᱨ ᱠᱟᱹᱢᱤ ᱮᱱ ᱛᱟᱭᱚᱢ, ᱚᱦᱢᱚᱫᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱡᱚᱛᱚ ᱯᱞᱮᱴᱯᱷᱚᱨᱢ ᱨᱮ ᱴᱨᱚᱞᱤ ᱥᱮᱵᱟ ᱮᱦᱚᱵ ᱦᱩᱭᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱜᱩᱡᱽᱨᱟᱴ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ